ธปท.ออกโรงเตือน Onecoin ไม่ถูกกฎหมาย เตือนประชาชนระวัง!! - FINNOMENA
ธปท.ออกโรงเตือน Onecoin ไม่ใช่เงินสกุลดิจิทัลที่กฎหมายรับรอง ไม่สามารถชำระเงินหนี้ได้ตามกฏหมาย เตือนประชาชนระวัง!!!
27 เม.ย. 2560

ธปท.ออกโรงเตือน Onecoin ไม่ใช่เงินสกุลดิจิทัลที่กฎหมายรับรอง ไม่สามารถชำระเงินหนี้ได้ตามกฏหมาย เตือนประชาชนระวัง!!!
ตามที่มีการเชิญชวนประชาชนให้ลงทุนในหน่วยข้อมูลอิเล็กทรอนิกส์ ที่เรียกว่า Onecoin โดยอ้างว่าเป็นสกุลเงินดิจิทัลที่มีผู้นิยมใช้ทั่วโลกนั้นธนาคารแห่งประเทศไทย (ธปท.) ได้เรียนชี้แจง ดังนี้
1. Onecoin ไม่ใช่เงินที่สามารถใช้ชำระหนี้ได้ตามกฎหมายไทย และในปัจจุบันยังไม่มีประเทศใดยอมรับหรือรับรองว่า Onecoin เป็นเงินที่ชาระหนี้ได้ตามกฎหมาย
2. ในการถือครองหรือลงทุนในหน่วยข้อมูลทางอิเล็กทรอนิกส์ต่างๆ ที่ทางการยังไม่ได้รับรองว่า สามารถใช้ชำระหนี้ได้ตามกฎหมาย ประชาชนควรระมัดระวัง ศึกษาข้อมูลและรายละเอียดให้เข้าใจอย่างถ่องแท้ เพราะมีความเสี่ยงที่มูลค่าของหน่วยข้อมูลอิเล็กทรอนิกส์เหล่านี้จะผันผวน หรือปรับลดค่าลงได้อย่างรวดเร็ว และอาจใช้เป็นช่องทางในการหลอกลวงและฉ้อโกงประชาชนได้ โดยเฉพาะในกรณีที่มีการโฆษณาว่าเป็นผลิตภัณฑ์ทางการเงินที่จะให้ผลตอบแทนสูง หากมีการหาสมาชิกเพิ่มได้มาก
Onecoin ระบาดหนักมา 2-3 ปีและถูกจับดำเนินคดีแล้วในหลายประเทศ ได้แก่ เยอมรมนี อิตาลี ฮังการี บัลแกเรีย ฯลฯ ล่าสุดเมื่อปี 2559 ไประบาดที่จีนแต่โดนจับได้และโดนอายัดทรัพย์ไปกว่าพันล้านบาท
ทั้งนี้ หากมีข้อสงสัยโปรดสอบถามมาที่ฝ่ายคุ้มครองผู้ใช้บริการทางการเงิน ธปท. โทร. 1213
ที่มา : http://www.matichon.co.th/news/541966 , https://www.bot.or.th/Thai/PressandSpeeches/Press/News2560/n1860t.pdf
  FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: